สองวันก่อนเป็นตุ่มที่อวัยวะเพศเป็นตุ่มเล็กๆ4ตุ่มแตกเป็นแผลหลังจากนั้นพอมาวันนี้ตื่นเช้ามาเดินไปเข้าห้องน้ำรู้สึกเจ็บๆที่ขาหนีบเลยคลำดูเจอก้อนๆพอกดแล้วเจ็บ
สวัสดีค่ะ การมีตุ่มและต่อมาแตกเป็นแผลที่บริเวณอวัยวะเพศ และมีอาการเจ็บและมีก้อนที่ขาหนีบ อาจเกิดจาก1.เริมที่อวัยวะเพศเป็นโรคติดต่อทางเพศสัมพันธ์ ติดจากเชื้อไวรัส Herpes simplex virus โดยเริ่มแรกจะมีลักษณะเป็นตุ่มน้ำใสบริเวณอวัยวะเพศ อาจมี 1 ตุ่มหรือหลายตุ่ม มีอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผล และมีน้ำเหลืองซึมได้ หากเป็นครั้งแรกอาการจะเป็นอยู่นาน 2-4 สัปดาห์ บางรายอาจมีไข้ ปวดหัว ปวดเมื่อยตัว อ่อนเพลียร่วมด้วย และอาจมีปัสสาวะแสบขัดได้ นอกจากนี้อาจทำให้มีต่อมน้ำเหลืองที่ขาหนีบโตได้ ซึ่งก็จะทำให้คลำได้เป็นก้อนและมีอาการเจ็บดังกล่าว2.แผลริมอ่อนหรือซิฟิลิสเทียม เป็นโรคติดต่อทางเพศสัมพันธ์เช่นกัน เกิดจากการติดเชื้อแบคทีเรีย อาการเริ่มจากเป็นตุ่มนูนและกลายเป็นแผล อาจมีหลายแผลหรือมีเพียงแผลเดียวก็ได้ ต่อมาแผลเล็ก ๆ เหล่านี้จะขยายรวมกันเป็นแผลใหญ่ ลักษณะแบบแผลเปื่อย มีเนื้อเยื่อเละ ๆ ที่ก้นแผล มักจะมีเลือดซึม และรู้สึกเจ็บ ต่อมาจะพบต่อมน้ำเหลืองที่ขาหนีบบวมโตและเจ็บ บางรายอาจมีไข้ เบื่ออาหาร และปวดเมื่อยร่างกายร่วมด้วยแนะนำให้ไปพบแพทย์เพื่อตรวจดูลักษณะของตุ่มและแผลที่อวัยวะเพศค่ะ ว่าเกิดจากโรคใด จะได้รับการรักษาที่ตรงกับโรคค่ะ